EkBass/fiwiki-20250220-pages-articles huggingface dataset:
Spiritus animalis

Spiritus animalis: kirjoituksia filosofian historiasta on vuonna 2006 ilmestynyt kirja, jonka ovat toimittaneet Sara Heinämaa, Martina Reuter ja Mikko Yrjönsuuri. Teos toimitettiin juhlistamaan professori Lilli Alasen 60-vuotispäivää, ja sen kirjoittajat ovat Alasen oppilaita ja kollegoja. Kokonaisuus käsittelee filosofian historian luonnetta ja merkitystä nykyfilosofialle ja valaisee tämän filosofian erityisalan tutkimuksellisia päämääriä, menetelmiä ja temaattisia erityiskysymyksiä. Teoksen julkaisi Gaudeamus. == Aiheesta muualla == * Annukka Peura: Menneisyys, järki ja me. Kiiltomato.net 23.2.2004. * Jyrki Alenius: Menneisyyden ajattelijat lempeässä ristikuulustelussa. Helsingin sanomat 27.3.2004. Luokka:Suomalaiset filosofian tietokirjat Luokka:Vuoden 2003 kirjat Luokka:Kirjat filosofian historiasta
Giacomo di Grassi

Giacomo di Grassi oli italialainen miekkailunopettaja. Hän kirjoitti miekkailun käsikirjan Ragione di adoprar sicuramente l'Arme, si da offesa come da difesa, joka ilmestyi 1570. Teos on käännetty englanniksi ja julkaistu 1594 nimellä DiGrassi, His True Arte of Defence. Grassin tärkeimpiä oppeja olivat, että saman pituisia aseita käytetään samalla tavalla ja että isku on ensisijainen verrattuna muihin hyökkäysmuotoihin, ja hän laati myös ohjeet siitä, miten eri aseilla hyökätään ja miten niitä käsitellään. Di Grassi kirjoitti aikana, jolloin oltiin siirtymässä raskaista miekoista pitempiin ja kevyempiin miekkoihin, kuten rapiiriin. Hänen kuvaamansa asento ja jalkatyö ovat tyyliltään pystyjä, kasvot ovat suoraan ja jalkaterät ovat lähekkäin samalla tavalla kuin nykyaikaisessa kendon jalkatyössä, mutta toisin kuin eräät seuraavan sukupolven kirjoittajat 1600-luvulla esittivät. ==Aiheesta muualla== *Thomas Churchyardin englanninkielinen käännös *Englanninkielinen käännös vuodelta 1594 *Kommentoitu lyhennetty käännös *Giacomo di Grassi (Higginsin asemuseo) Luokka:Syntymävuosi puuttuu Luokka:Kuolinvuosi puuttuu Luokka:Italialaiset miekkailijat
Valvontaeläinlääkäri

Valvontaeläinlääkäri on kunnaneläinlääkäri, joka valvontaeläinlääkärin virkanimikkeellä tekee eläinsuojelutarkastuksia.Eläinsuojelu: Kuka valvoo eläinten hyvinvointia? js Kuka tekee tarkastuksia? Avi. Viitattu 2.4.2022 Tehtävänä on valvoa pidettyjen eläinten oloja ja hyvinvointia. Valvontaeläinlääkärin työ pohjautuu lainsäädäntöön, muun muassa eläinsuojelulakiin (247/1996). Valvontaeläinlääkäri on viranomainen kunnassa, kaupungissa tai valtion hallinnossa. Valvontaeläinlääkärit tekevät usein viranomaisyhteistyötä etenkin poliisin kanssa. Valvontaeläinlääkärin toimenkuvaan voivat Suomessa kuulua: * eläinsuojelutarkastukset * ilmoituksenvaraisen toiminnan tarkastukset * luvanvaraisen toiminnan tarkastukset * hygieniatarkastukset (nk. navettatarkastus) * alkutuotantotilojen tarkastukset. Tarkastuseläinlääkäri on teurastamojen toimintaa valvova eläinlääkäri. ==Lähteet== ==Aiheesta muualla== * Eläinsuojeluasetus 7.6.1996/396 Finlex Luokka:Eläinlääketiede Luokka:Suomen viranomaiset
Suomen Työväen Järjestyskaartin Perinneyhdistys

Suomen Työväen Järjestyskaartin Perinneyhdistys ry on vuonna 2010 perustettu yhdistys, joka ylläpitää Suomen sisällissodan punaisen osapuolen muistoa ja perinteitä. Sen kotipaikka on Tampere.Yhdistysnetti Patentti- ja rekisterihallitus. Viitattu 20.6.2014. Yhdistyksen tarkoituksena on myös kunnioittaa Suomen työväenliikkeen historiaa sekä tuoda esille yhteiskunnallisessa keskustelussa osaksi vaiettuja tai unohdettuja sisällissodan tapahtumia, erityisesti sen päättymisen jälkeisiä sotarikoksia, kuten joukkoteloituksia ja vankileirien joukkokuolemia. Yhdistyksen perustajien mukaan sisällissodan muistoa vaalitaan Suomessa yksipuolisesti ja "vapaussota-myyttiä" ylläpitäen. == Katso myös == *Vapaussodan Perinneliitto == Lähteet == == Aiheesta muualla == *Suomen Työväen Järjestyskaartin Perinneyhdistyksen kotisivut Luokka:Suomalaiset kulttuurijärjestöt Luokka:Suomen sisällissota
Jyri Paretskoi

thumb|Paretskoi Turun kirjamessuilla 2014. Jyri Juhana Paretskoi (s. 9. heinäkuuta 1979 Uusikaupunki) on suomalainen kirjailija ja äidinkielen ja kirjallisuuden opettaja. Paretskoi valmistui ylioppilaaksi Pielaveden lukiosta vuonna 1998 ja kasvatustieteen maisteriksi Joensuun yliopistosta vuonna 2004. Vuonna 2005 hän suoritti opetushallinnon tutkinnon ja vuonna 2007 äidinkielen ja kirjallisuuden opettajan kelpoisuuden Joensuun yliopistossa. Paretskoi on asunut vuodesta 2012 Iisalmessa, missä hän opettaa yläkoululaisille äidinkieltä ja kirjallisuutta sekä suullista ilmaisua. Vuonna 2014 Paretskoi sai nuortenkirjallisuuden Topelius-palkinnon esikoisromaanistaan Shell’s Angles (2013). Se kertoo kolmen mopopojan elämästä Shell-huoltoaseman kulmilla Iisalmea muistuttavassa pikkukaupungissa. Vuonna 2014 ilmestyi jatko-osa Shell’s Angles ja Kalajoen hiekat, joka oli Finlandia Junior -palkintoehdokkaana. Sarjan kolmas osa, Shell’s Angles ja beibit, ilmestyi syksyllä 2015 ja käsittelee muun muassa teiniraskautta. Teos oli Topelius- palkintoehdokas. Vuonna 2016 Paretskoi sai Laivakello-palkinnon Shell’s Angles -kirjoistaan. Kirjoista tehty rockmusikaali Shell's Angles sai ensi-iltansa Kotkassa 1. syyskuuta 2018. Kirjoista on tekeillä myös televisiosarja. Myös Paretskoin K15-sarjan sovittamista televisiosarjaksi tai elokuvaksi on suunniteltu. Vuonna 2017 ilmestyi Paretskoin ensimmäinen aikuisille suunnattu romaani, Nimetön. ==Teokset == ===Shell’s Angles -sarja=== * * * * * ===K15-sarja=== * * * * * * ===Muut=== * * * ==Palkinnot ja ehdokkuudet== * Topelius-palkinto 2014 * Finlandia-Junior -ehdokkuus 2014 * Topelius- palkintoehdokkuus 2016 * Laivakello-palkinto 2016 * Valtion kolmivuotinen taiteilija-apuraha 2021 == Lähteet == == Aiheesta muualla == * Jyri Paretskoi Otavan sivuilla * * Kosonen, Laura: Kirjailija sai aikaan somekohun kahdella sanalla – Jyri Paretskoi uskoo yhä tolkun ihmiseen, mutta löytää sen nyt yllättävästä paikasta Yle Uutiset. 1.2.2020. Luokka:Suomalaiset lasten- ja nuortenkirjailijat Luokka:Vuonna 1979 syntyneet Luokka:Elävät henkilöt
M/S Östern (1873)

M/S Östern oli 1873 Ruotsissa rakennettu höyrylaiva, joka liikennöi nimillä Lilla Edet, Särö, Finby ja Östern.http://www.turkusteamers.com/rannikkoliikenne/finby/laiva.html. Laiva upotettiin Nauvon Sandön hiekkaan 1968, ja se makaa siellä osittain purettuna. ==Lähteet== ==Aiheesta muualla== * Laivan historia Luokka:Yhteysalukset Luokka:Höyrylaivat
Mitä on antiikin filosofia?

Mitä on antiikin filosofia? () on Pierre Hadot'n vuonna 1995 ilmestynyt kirja. Teoksen on suomentanut Tapani Kilpeläinen ja sen on julkaissut suomeksi Niin & näin vuonna 2010. == Aiheesta muualla == * Mika Perälä: Filosofia elämäntapana. Agricola 22.11.2010. * Tintti Tupola: Filosofia elämäntapana . Paatos 3/2010. Luokka:Kirjat filosofiasta Luokka:Ranskalaiset tietokirjat Luokka:Vuoden 1995 kirjat
Agatha Christien tarinat

Agatha Christien tarinat () on ranskalainen televisiosarja, jonka ensi-ilta oli France 2 -kanavalla 9. tammikuuta 2009. Suomessa sarjaa on esitetty AVAlla 23. helmikuuta 2011 alkaen.AVA draama Agatha Christien tarinat Telvis.fi ==Lähteet== ==Aiheesta muualla== * Les Petits Meurtres d’Agatha Christie France2. * Luokka:2000-vuosikymmenen rikossarjat Luokka:Ranskalaiset televisiosarjat Luokka:Agatha Christien teoksiin perustuvat televisiosarjat Luokka:France Télévisionsin televisio-ohjelmat
Popotan

Popotan on japanilainen anime-tyylinen, pornografinen visual novel, jossa pelaaja yrittää saada ohjaamansa hahmon harrastamaan seksiä nuorten tyttöjen kanssa. Pelin julkaisi alun perin Petit Ferret ja sen hahmosuunnittelun teki Akio Watanabe, taiteilijanimeltään Poyoyon Rock. Popotan julkaistiin alun perin PC-pelinä 13. joulukuuta 2002 ja myöhemmin DVD-ROM- ja PlayStation 2 -versioina ilman muutamaa kohtausta. Myöhemmin visual novelin pohjalta on myös tehty muita mediatuotteita, muun muassa samanniminen anime- ja manga-sarja. Vuonna 2006 pelistä otettu flash-animaatio Caramelldansen-kappaleen tahtiin tanssivista tytöistä levisi laajalle muun muassa keskustelupalstoilla ja YouTube-sivustolla. ==Aiheesta muualla== *Alkuperäiseen peliin pohjautuvan anime-sarjan arvostelu DVDTalk-sivustolla. Luokka:Visual novel -pelit
Marcus Norris

Marcus Norris (s. 20. elokuuta 1974 Jackson, Michigan) on yhdysvaltalais- kroatialainen aktiiviuransa lopettanut koripalloilija. Hän pelasi urallaan kansainvälisissä eurooppalaissarjoissa ja voitti muun muassa Ukrainan ja Portugalin mestaruuden. == Urheilu-ura == Yliopistouransa jälkeen Norris siirtyi ammattilaiseksi Eurooppaan, suomalaiseen Pyrbasketiin, jossa pelasi kaksi kautta. Hän voitti kummallakin kaudella runkosarjan kori- ja riistokuninkuuden. Ensimmäisellä kaudellaan Norris teki runkosarjassa 32,32 pistettä ottelua kohden.http://www.basket.fi/uutiset/kaikki_uutiset/korisliiga/?x122519=49746http://www.basket.fi/sarjat/tilastot/pelaajatilastot/?league_id=4&season;_id=9243 Loppuvuodesta 1996 Norris heitti yksittäisessä ottelussa 62 pistettä.http://www.basket.fi/uutiset/kaikki_uutiset/?x122462=46394 Pyrbasketin jälkeen Norris pelasi Kroatiassa saaden maan kansalaisuuden vuonna 2000, Portugalissa, Israelissa, Turkissa ja Espanjassa. Hän pelasi EuroCupia ja FIBA Europe Leagueta. Hän muun muassa voitti urallaan Ukrainan ja Portugalin mestaruuden ja Portugalin cupin.http://www.eurocupbasketball.com/eurocup/news/i/55605/3735/kalise-gran- canaria-keeps-marcus- norriseurobasket.comhttp://www.basket.fi/uutiset/kaikki_uutiset/?x122462=2767518 == Lähteet == * Marcus Norris – Suomen Koripalloliitto baskethotel.com * Marcus Norris basketball profile eurobasket.com * Norris, Marcus euroleague.net === Viitteet === Luokka:Yhdysvaltalaiset koripalloilijat Luokka:Kroatialaiset koripalloilijat Luokka:Vuonna 1974 syntyneet Luokka:Elävät henkilöt
Massojen kapina

Massojen kapina (La rebelion de las masas) on espanjalaisen filosofin José Ortega y Gassetin kirja vuodelta 1930. Teos ilmestyi alun perin artikkeleina El sol -sanomalehdessä 1929. Teoksen on suomentanut Sinikka Kallio-Visapää Otavalle vuonna 1952. == Aiheesta muualla == * Ted Gioia: The Smartest Book About Our Digital Age Was Published in 1929. The Daily Beast 1.5.2014. Luokka:Kirjat kulttuurifilosofiasta Luokka:Espanjalaiset tietokirjat Luokka:Vuoden 1930 kirjat
Júnior Díaz

Júnior Enrique Díaz Campbell (s. 12. syyskuuta 1983 San José) on costaricalainen jalkapalloilija, joka edustaa Saksan korkeimmalla sarjatasolla Bundesliigassa pelaavaa 1. FSV Mainzia. Hän on pelipaikaltaan laitapuolustaja. A-maajoukkuedebyyttinsä syyskuussa 2003 tehnyt Díaz on edustanut Costa Ricaa vuoden 2004 olympiaturnauksessa sekä vuoden 2014 MM-kisoissa. Hänen isänsä Enrique Díaz oli myös maajoukkuetason jalkapalloilija, joka pelasi muun muassa vuoden 1982 maailmanmestaruuskilpailuissa. Luokka:Costaricalaiset jalkapalloilijat Luokka:Vuonna 1983 syntyneet Luokka:Elävät henkilöt
Yeltsin Tejeda

Yeltsin Ignacio Tejeda Valverde (s. 17. maaliskuuta 1992 Limón Viitattu 18.11.2014.) on costaricalainen jalkapalloilija. Hän edustaa Ranskan Ligue 1:ssä pelaavaa Éviania, jonne siirtyi elokuussa 2014 kasvattajaseurastaan Deportivo Saprissasta. Tejeda on pelipaikaltaan puolustava keskikenttäpelaaja. == Ammattilaisura == A-maajoukkuedebyyttinsä joulukuussa 2011 Kuubaa vastaan tehnyt Tejeda valittiin Costa Rican joukkueeseen vuoden 2014 MM-kisoihin. Costa Rica oli yksi kisojen suurimmista yllättäjistä, ja useat joukkueen pelaajat herättivät kisojen jälkeen kiinnostusta eurooppalaisseuroissa. Tejeda siirtyikin lopulta elokuussa 2014 Ranskan pääsarjan Ligue 1:n Évianiin. Ensimmäisen maalinsa Ligue 1:ssä Tejeda teki Bordeaux'ta vastaan 2-1 -tappioon päättyneessä ottelussa 19. syyskuuta 2014. == Muuta == Tejeda on saanut etunimensä Venäjän entisen presidentin Boris Jeltsinin mukaan. == Lähteet == Luokka:Costaricalaiset jalkapalloilijat Luokka:Vuonna 1992 syntyneet Luokka:Elävät henkilöt
Panama (kudonta)

Panama eli nattee () on palttinasta johdettu kankaankudontasidos, joka näyttää punotulta. Siinä kaksi tai useampaa vierekkäistä lankaa kulkee samassa viriössä sekä loimen että kuteen suunnassa. Panama on yksinkertaisin johdetuista sidoksista ja muistuttaa pinnaltaan suurennettua palttinasidosta.Perussidokset: Panama, Punomo – käsityö verkossa, Käspaikka. Viitattu 21.6.2014. ==Lähteet== Luokka:Sidokset
Ripsi

Ripsi on palttinasta johdettu kankaankudontasidos, joka näyttää raidalliselta. Poikkiraitainen loimiripsi syntyy siten, että samaan viriöön johdetaan useita hienoja kudelankoja. Samanlainen poikkiraitavaikutelma saadaan aikaan palttinasidoksella käyttämällä paksua kudelankaa. Pitkittäis- eli kuderipsi syntyy vastaavasti suurella kudetiheydellä, kun kaksi tai useampi loimilankaa saadaan sitoutumaan yhteen samalla tavalla. Suuren kudetiheyden takia pitkittäisripsin kudonta on hidasta. Loimiripsiä myydään myös kauppanimellä ottomaani. ==Lähteet== Luokka:Sidokset Luokka:Kangaslajit
Monica Dolinsky

Monica Dolinsky (s. 13. joulukuuta 1987M. Dolinsky Soccerway. Viitattu 20.6.2014.) on yhdysvaltalainen jalkapalloilija, joka edustaa suomalaista Naisten Liigassa pelaavaa Åland Unitedia. Hän siirtyi ahvenanmaalaisseuraan Kokkola F10:ä, jossa hän pelasi vuoden ajan. Kaudella 2013 Dolinsky oli liigan kolmanneksi paras maalintekijä 15 maalillaan. Kotimaassaan hän on pelannut Kansasin yliopiston joukkueessa Big 12 -yliopistosarjaa.Monica Dolinsky Connect World Football. Viitattu 20.6.2014. == Saavutukset == *Naisten SM- kultaa: 2013 == Lähteet == Luokka:Yhdysvaltalaiset jalkapalloilijat Luokka:Jalkapallon Suomen mestarit Luokka:Vuonna 1987 syntyneet Luokka:Elävät henkilöt
Fedtšenkon jäätikkö

Fedtšenkon jäätikkö () on suuri jäätikkö Pamirvuoristossa Tadžikistanissa. Sen pituus on 77 kilometriä ja laajuus yli 700 km², ja se on siten maailman suurin napa-alueiden ulkopuolella sijaitseva jäätikkö. Vahvimmillaan jäätikön vahvuus on noin kilometri, ja sen tilavuudeksi arvioidaan sivuhaarat mukaan lukien 144 km³. Jäätikkö alkaa 6,2 kilometrin korkeudesta Qullai Garmon itäpuolelta ja virtaa kohti pohjoista, jossa se päätyy Balandkiikjokeen 2 909 metrin korkeudessa lähellä Kirgisian rajaa. Muutamien laskujokien kautta jäätikön sulamisvedet laskevat Amudarjajokeen ja sitä pitkin Araljärveen, joskaan vedet eivät aina yllä sinne asti vaan joki kuivuu matkalla. ==Löytöhistoria== Jäätikkö löydettiin vuonna 1878, mutta sitä tutki perusteellisemmin vasta saksalais-neuvostoliittolainen retkikunta vuonna 1928. ==Lähteet== ==Aiheesta muualla== *Encyclopædia Britannica online *“Tajikistan--Topography and Drainage”. Federal Research Division of the Library of Congress. Luokka:Jäätiköt Luokka:Tadžikistanin maantiede
Mauri Jaakonsaari

Mauri Jaakonsaari (s. 12. tammikuuta 1942) on aktiiviuransa lopettanut suomalainen koripalloilija. Tampereen Pyrinnön kasvatti Jaakonsaari pelasi miesten SM-sarjaa kasvattajaseurassaan vuosina 1961–1964. Kauden 1961 Jaakonsaari pelasi uransa parhaalla, 6,4 pisteen keskiarvolla. Kaudella 1968–1969 Jaakonsaari pelasi Turun Riennossa. A-nuorten maaotteluita hänelle kertyi kaksi kappaletta.baskethotel.fi Työuransa Jaakonsaari teki Porin Suomalaisen yhteislyseon liikunnanopettajana ja rehtorina. == Lähteet == * Mauri Jaakonsaari – Suomen Koripalloliittobaskethotel.fi === Viitteet === Luokka:Suomalaiset koripalloilijat Luokka:Vuonna 1942 syntyneet Luokka:Elävät henkilöt
Kadonnut maailma (vuoden 1925 elokuva)

Kadonnut maailma (engl. The Lost World) on Arthur Conan Doylen samannimiseen romaaniin perustuva seikkailuelokuva vuodelta 1925. Elokuvassa ryhmä ihmisiä lähtee Amazonin sademetsään etsimään kadonnutta ylänköä, jossa elää dinosauruksia. Elokuva valittiin National Film Registry -arkistoon vuonna 1998. == Rooleissa == Luokka:Vuoden 1925 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset mykkäelokuvat Luokka:Dinosauruselokuvat
Markku Lindell

Markku Lindell (s. 28. maaliskuuta 1961) on aktiiviuransa lopettanut suomalainen koripalloilija. Riihimäen Pallonlyöjien kasvatti Lindell pelasi miesten SM-sarjaa Tampereen Pyrinnössä vuosina 1981–1987. Lindellin tulokaskausi 1981–1982 oli myös hänen tilastollisesti parhaansa: Lindell pelasi runkosarjan 2,3 pisteen ja 1,2 levypallon keskiarvoilla. Viimeiset kaksi kautta Lindell kuului vain yhdessä ottelussa Pyrinnön ottelukokoonpanoon.baskethotel.fi Urheilijanuransa jälkeen Lindell on työskennellyt muun muassa tietoliikennealan yrityksen toimitusjohtajana.https://web.archive.org/web/*/http://www.digipaper.fi/vip/2363/index.php?pgnumb=11http://www.dcombus.com/fi/sivut/2 == Lähteet == * Markku Lindell – Suomen Koripalloliitto baskethotel.fi === Viitteet === Luokka:Suomalaiset koripalloilijat Luokka:Vuonna 1961 syntyneet Luokka:Elävät henkilöt
Kari Harju

Kari Harju on aktiiviuransa lopettanut suomalainen koripalloilija. Raholan Pyrkivän kasvatti Harju pelasi miesten SM-sarjaa Tampereen Pyrinnössä vuosina 1978–1980. Kaudella 1979–1980 Pyrintö ja Harju saavuttivat SM-hopeaa. A-nuorten maaotteluita Harjulle kertyi 15 ja B-nuorten maaotteluita kaksi kappaletta.baskethotel.fi == Lähteet == * Kari Harju – Suomen Koripalloliitto baskethotel.fi === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Riikka Ketoja

Riikka Ketoja (s. 10. syyskuuta 1994 Pietarsaari) on suomalainen jalkapalloilija, joka edustaa ruotsalaista Sunnanå SK:ta. == Seurajoukkueet == Ketoja on Jakobstads Bollklubbin kasvatti,Riikka Ketoja Orsa Sport. Viitattu 21.6.2014. joka debytoi Naisten Liigassa FC Unitedin riveissä jo 15-vuotiaana kaudella 2009. Vuonna 2011 hän siirtyi talousvaikeuksista kärsineestä FC Unitedista Kokkola Futikseen.Riikka Ketoja Soccerway. Viitattu 20.6.2014. Kaudella 2013 Ketoja ehti pelaamaan vain neljä ottelua, ennen kuin vakava polvivamma piti hänet sivussa pelikentiltä koko loppukauden ajan. == Maajoukkue == Ketoja on edustanut Suomea kaikissa ikäkausimaajoukkueissa. A-maajoukkueeseen hänet kutsuttiin ensimmäisen kerran vuoden 2013 Kypros Cupiin, mutta hän joutui jättämään turnauksen väliin ylioppilaskirjoitusten vuoksi. Ensimmäisen maaottelunsa Ketoja pelasi kesäkuussa 2014 MM-karsinnassa Itävaltaa vastaan. Toukokuun 2015 loppuun mennessä hän on pelannut viisi naisten maaottelua. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Ahmet Yürür

Ahmet Yürür (s. 14. elokuuta 1941 Istanbul) on turkkilainen säveltäjä ja musiikintutkija. Hän on säveltänyt pääasiassa orkesteriteoksia. Hänen tuotantoaan on esitetty Turkin lisäksi myös kansainvälisesti Itävallassa, Saksassa, Italiassa, Alankomaissa, Venäjällä, Syyriassa, Yhdistyneessä kuningaskunnassa ja Yhdysvalloissa.The Living Composers Project: Ahmet Yürür Yürür opiskeli varhain viulun- ja alttoviulunsoittoa. Vuosina 1961–2 hän opiskeli Sorbonnessa ranskalaista kirjallisuutta ja tämän jälkeen vuoteen 1963 politiikan tutkimusta Ankaran yliopistossa. Vuosina 1962–1970 Yürür sai sävellysopetusta Ulvi Cemal Erkiniltä ja Ahmet Adnan Saygunilta Ankaran valtionkonservatoriossa, ja lisäksi Saygun jatkoi hänen opettamistaan Istanbulin Mimar Sinan -yliopistossa 1971–5. Vuosina 1978–1981 Yürür opiskeli Indianan yliopistossa sävellystä, etnomusikologiaa ja musiikkitiedettä. Hän jatkoi etnomusikologian opintojaan Marylandin yliopistossa 1981–9 ja sai sieltä filosofian tohtorin arvonsa. Yürür on luennoinut Kalifornian yliopistossa, Los Angelesissa ja Pittsburghin yliopistossa. Hän on tehnyt tutkimustyötä Aasian maissa, kuten Intiassa, sekä Kreikassa. Yürür on opettanut Mimar Sinan -yliopistossa, Hacettepen yliopistossa, Yıldızin teknillisessä yliopistossa ja Egen yliopistossa. Yürürin orkesteriteosten joukossa ovat Teema ja muunnelmia (1969), Ovvertura Concertante (1979), concertino pianolle ja pienelle orkesterille (1982) ja sellokonsertto (1988). Hän on säveltänyt lisäksi muun muassa kamarimusiikkia ja pianoteoksia, kuten sonaatin (1968) ja amerikkalaisia sarjoja, sekä näyttämöteoksia (baletti The Smile, 1977, 4-näytöksinen ooppera Gül Baba, 2000–) ja elokuvamusiikkia. == Lähteet == Luokka:Turkkilaiset säveltäjät Luokka:Etnomusikologit Luokka:Oopperasäveltäjät Luokka:Elokuvasäveltäjät Luokka:Vuonna 1941 syntyneet Luokka:Elävät henkilöt
Marko Laine

Marko Laine (s. 1. heinäkuuta 1968) on aktiiviuransa lopettanut suomalais- saksalainen koripalloilija. Tampereen Pyrinnön kasvatti Laine kuului Suomen koripallomaajoukkueeseen vuoden 2000 Pohjoismaiden mestaruuskilpailuissa.http://yle.fi/urheilu/suomi_nuorekkaalla_joukkueella_koripallon_pm- kisoihin/5930531Maajoukkueprofiili Seuratasolla Laine aloitti pääsarjauransa kasvattajaseurassaan Tampereen Pyrinnössä vuosina 1986–1989. Lahden NMKY:hyn hän siirtyi kaudeksi 1990–1991. Tämän jälkeen hän matkusti Saksaan, jossa edusti pääsarjatason joukkueita ja muun muassa pelasi kaudella 2000–2001 Korać cupia DJK Würzburgissa.http://www.tsg- waldbuettelbrunn.de/html/body_basketball.html http://pyrinto.fi/ilpo-rantanen- tervehdys-wurzburgista-ja-sama-saksaksi/ baskethotel.com == Lähteet == * Koripallomuseon muistelma/haastattelu Laineesta * Marko Laine baskethotel.com * Maajoukkueprofiili Suomen Koripalloliitto * Marko Laine basketball profile eurobasket.com === Viitteet === Luokka:Suomalaiset koripalloilijat Luokka:Saksalaiset koripalloilijat Luokka:Vuonna 1968 syntyneet Luokka:Elävät henkilöt
Suomen tieteen historia (kirjasarja)

Suomen tieteen historia on neliosainen teossarja suomalaisen tieteellisen tutkimuksen vaiheista. Teossarjan päätoimittaja on Päiviö Tommila ja sen julkaisi WSOY 2000–2002. == Kirjallisuus == * * * * == Aiheesta muualla == * Raimo Lehti: Elefantin kuvailemisen vaikeus . Tieteessä tapahtuu 2/2001. * Raimo Lehti: Kulttuuria, instituutioita ja vähän tiedettäkin. Tieteessä tapahtuu 2/2002. * Raimo Lehti: Suomen tieteen edellytyksiä ja ehtoja. Tieteessä tapahtuu 7/2003. (PDF) Luokka:Kirjat tieteestä Luokka:Suomalaiset tietokirjat Luokka:Vuoden 2000 kirjat Luokka:Vuoden 2001 kirjat Luokka:Vuoden 2002 kirjat
Levoton rauha

Levoton rauha on vuonna 2009 ensiesityksensä saanut Juha Rosman ohjaama ja Mikko Viljasen käsikirjoittama televisioelokuva. ==Juoni== Elokuvan juoni ja tarina sivuavat sodan loppuvaiheessa tapahtuneita, rintamakarkuruudesta syytettyjen sotilaiden teloituksia. Se kuvaa myös sodassa heroiinista riippuvaiseksi tulleiden miesten yrityksiä päästä addiktiostaan rauhan aikana. Mainosteksti: Vuosi 1945. Nuoruutensa sodan keskellä kadottaneita miehiä harhailee ympäri maata. He koettavat saada elämästään otetta, mutta ensiksi on saatavat tilit selviksi menneiden kanssa. Poliittisten tuulten suunta muuttuu äkkiä. Totuus ja omatunto ovat myytävinä. Romantiikkakin koettaa nostaa päätään raunioissa: jos tahtoa riittää, on toivoahttp://yle.fi/aihe/artikkeli/2014/05/29/levoton-rauha. ==Näyttelijät== ==Lähteet== ==Aiheesta muualla== * Luokka:Suomalaiset televisioelokuvat Luokka:Vuoden 2009 suomalaiset elokuvat
Suomen alle 20-vuotiaiden naisten jalkapallomaajoukkue

Suomen alle 20-vuotiaiden naisten jalkapallomaajoukkue on jalkapallomaajoukkue, joka edustaa Suomea jalkapallon alle 20-vuotiaiden naisten maajoukkuekilpailuissa. Vuonna 2014 joukkueen ikärajana on 1. tammikuuta 1994 ja myöhemmin syntyneet. == Arvokisat == Suomi on ollut mukana alle 20-vuotiaiden MM-kilpailuissa vuonna 2006, jolloin kisat järjestettiin Venäjällä. Joukkue hävisi turnauksessa kaikki kolme otteluaan.FIFA U-20 Women's World Cup Final FIFA. Viitattu 21.6.2014. Suomi selviytyi myös vuoden 2014 MM-kilpailuihin, jotka pidettiin Kanadassa elokuussa 2014. Paikan lopputurnaukseen hankki Suomen alle 19-vuotiaiden maajoukkue sijoittumalla neljän parhaan joukkoon vuonna 2013 Walesissa käydyissä EM-kilpailuissa. === Menestys MM-kilpailuissa === Vuosi Menestys Ott. V. T. H. + - 2002 Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista 2004 Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista 2006 Ensimmäinen kierros 3 0 0 3 1 12 2008 Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista 2010 Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista 2012 Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista Ei selviytynyt karsinnoista 2014 Ensimmäinen kierros 3 0 0 3 4 7 == MM-joukkue 2014 == Kanadassa 5.–24. elokuuta 2014 järjestettävään MM-lopputurnaukseen nimetyt pelaajat. Pelaaja Peli- paikka Syntymäaika Seura Krista Moisio MV NiceFutis Pauliina Tähtinen MV Pallokissat Vera Varis MV FC Honka Paula Auvinen P Pallokissat Emma Koivisto P FC Honka Katarina Naumanen P Pallokissat Tiia Peltonen P PK-35 Vantaa Elina Salmi P PK-35 Vantaa Jenny Danielsson K FC Honka Nora Heroum K Åland United Tia Hälinen K FC Honka Emilia Iskanius K Åland United Tia-Maria Jaakonsaari K PK-35 Vantaa Natalia Kuikka K Merilappi United Sini Laaksonen K TPS Julia Tunturi K TPS Erika Winter K Pallokissat Ria Öling K TPS Adelina Engman H Åland United Sanni Franssi H PK-35 Vantaa Juliette Kemppi H Åland United == Lähteet == == Aiheesta muualla == *TU20-maajoukkue Suomen Palloliiton sivuilla Luokka:Suomen jalkapallomaajoukkueet Luokka:Naisten jalkapallomaajoukkueet
Häiriötekijä (elokuva)

Häiriötekijä on vuonna 2015 ensi-iltansa saanut suomalainen musta komediaelokuva, jonka on ohjannut Aleksi Salmenperä. Elokuva perustuu Q-teatterin samannimiseen näytelmään vuodelta 2013. Elokuvan kuvaukset alkoivat kesäkuussa 2014. Häiriötekijä sai ensi-iltansa 21. elokuuta 2015 Espoo Ciné -elokuvafestivaaleilla. ==Juoni== Elokuva koostuu useista eri episodeista, jotka ovat järjestyksessä nimeltään: # ”Kiinteistövälittäjä” # ”Opas hyytyy” # ”Kuksamies” # ”Jemmailija” # ”Takaisin vauvaksi” # ”Kaunis kuolema” # ”Makkonen” # ”Napostellaan” # ”Business Class” # ”Mielikuvitushautajaiset” == Näyttelijät == == Vastaanotto == Episodi Niko Ikonen Film-O-Holic.com Sampo Bergman Iltalehti Juho Rissanen Ilta-Sanomat Tarmo Poussu == Lähteet == == Aiheesta muualla == * Luokka:Vuoden 2015 suomalaiset elokuvat Luokka:Aleksi Salmenperän ohjaamat elokuvat Luokka:Jussi- palkitut elokuvat Luokka:Episodielokuvat Luokka:Suomalaiset mustan komedian elokuvat
Lotta Kaihua

Lotta Emilia Kaihua (s. 12. heinäkuuta 1982 Kemi) on suomalainen näyttelijä. Kaihua tunnetaan erityisesti rooleistaan Q-teatterissa, jonka lisäksi hän on esiintynyt elo­kuvissa ja televisio­sarjoissa. == Ura == Kaihua näytteli pienestä pitäen muun muassa Joensuun lapsiteatterissa, nuorisoteatterissa ja ylioppilasteatterissa. Hän pääsi jo abivuonna Teatterikorkeakouluun. Kaihua valmistui Teatteri­korkea­koulusta vuonna 2005 teatteritaiteen maisteriksi. Valmistuttuaan hän työskenteli Oulun kaupunginteatterissa 2005–2007, vieraili Q-teatterissa parin vuoden välein 2003–2012 ja on näytellyt Q-teatterin ensemblessa vuodesta 2012, jolloin ryhmä perustettiin. Lotta Kaihua on kertonut vierastavansa julkisuuteen liittyvää pinnallisuutta. Lotta Kaihuan puoliso on ohjaaja, teatterinjohtaja Jussi Sorjanen. == Filmografia == Elokuvat Elokuvat Elokuvat Vuosi Nimi Rooli 2003 Helmiä ja sikoja Lauran pöytä­seura 2005 Tyttö sinä olet tähti Pilvi 2008 Erottamattomat sairaalan vastaan­otto­virkailija 2009 Kielletty hedelmä Tuuli 2010 Ovia ja lukkoja 2012 Kulman pojat Emmi 2015 Luokka­kokous Hanne 2015 Häiriötekijä useita 2016 Äkki­lähtö Katri 2018 Ilosia aikoja, Mielensäpahoittaja emäntä nuorena 2019 Tottumiskysymys Niina 2023 Syke: Särkynyt sydän Heidi Huttunen Lyhytelokuvat Lyhytelokuvat Lyhytelokuvat 2005 Meren­neito 2012 Kulman pojat Emmi 2015 Naisen nimi Lotta Televisio Televisio Televisio Vuosi Sarja Rooli 2009 Uutishuone Kaija 2009 Ihmebantu useita 2011 Tappajan näköinen mies Nella 2013 Sohvasurffaajat omana itsenään 2015 Hinnalla millä hyvänsä Katariina Varissaari 2015 Tripla useita 2016 Kohtuuttomuuksia useita 2016–2017 Downshiftaajat Tamara 2017–2018 Syke Heidi 2017 Pää edellä Petriina 2018 Kolmistaan Kielo-Marja 2019 M/S Romantic Elena 2019 Pientä laittoa Taru 2020–2021 Paras vuosi ikinä Karla 2021 Kioski Raisa 2021 Roba Janika 2022 Jälkeläiset Mia Lund Kultakala Marjo Öst Kaikki synnit Emma 2023 Kaikki anteeksi Emma == Lähteet == === Huomiot === Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1982 syntyneet Luokka:Elävät henkilöt
Charlyn Corral

Charlyn Corral (s. 11. syyskuuta 1991) on meksikolainen jalkapalloilija, joka edustaa Naisten Liigassa pelaavaa Merilappi Unitedia. Hän teki seuran kanssa monivuotisen sopimuksen toukokuussa 2014. Sen tarkkaa pituutta ei ole kerrottu. Corral on aikaisemmin pelannut Yhdysvaltojen yliopistosarjoissa Louisvillen yliopiston joukkueessa. == Maajoukkue == Corral esiintyi ensimmäisen kerran Meksikon alle 20-vuotiaiden maajoukkueessa jo 14-vuotiaana vuonna 2006. Hän kuului joukkueeseen vuosien 2006, 2008 ja 2010 MM- kilpailuissa. Meksikon naisten maajoukkueessa Corral debytoi vuoden 2011 MM- kilpailuissa.Charlyn Corral Louisville Cardinals. Viitattu 21.6.2014. == Perhe == Charlyn Corralin veli Georges Corral edustaa Meksikon pääsarjassa Liga MX:ssä pelaavaa Querétaro F.C.:n joukkuetta. == Lähteet == Luokka:Meksikolaiset jalkapalloilijat Luokka:Vuonna 1991 syntyneet Luokka:Elävät henkilöt
Napapiirin sankarit 2

Napapiirin sankarit 2 on vuonna 2015 ensi-iltansa saanut suomalainen komediaelokuva, jonka on ohjannut Teppo Airaksinen. Se on jatko-osa elokuvalle Napapiirin sankarit. Elokuvan on käsikirjoittanut ensimmäisen osan tapaan Pekko Pesonen. == Juoni == Tapahtumat sijoittuvat syksyiseen Lappiin. Jatko- osassa kadoksissa ei ole digiboksi, vaan pääosaparin Jannen ja Inarin tytär Lumi. Inari ja Marjukka lähtevät viettämään tyttöjen iltaa, kun Janne ja Räihänen jäävät lastenvahdeiksi. Miehet päättävät lähteä Lumi mukanaan häihin Ylläkselle samalla kun naiset juhlivat Inarin entisen miehen, Pikku-Mikon loistohotellissa. Jannen yritykset saada Lumi takaisin hoiviinsa epäonnistuvat tuon tuosta, mistä muodostuu teoksen kantava juoni. Pikku-Mikko puolestaan yrittää järjestää romanttisen hetken entisen heilansa kanssa, mutta siitä seuraa lähinnä sarja farssimaisia tilanteita. Visuaalisesti koomisena elementtinä on erektiolääkkeen aiheuttama pitkäkestoerektio. Elokuvassa on mukana myös ensimmäisestä osasta tuttu keltainen Ford Sierra, rekisterikilpenään TIS-51 ja sen lisäksi näyttävästi maalattu LER-551, jonka kaiuttimet aiheuttavat yllätyksen autoa kummastelevalle porolle.Itä-Savo − LER-551: Uutuuselokuvasta tuttu auto käänsi päitä Savonlinnassa == Näyttelijät == == Tuotanto == Elokuvan kuvaukset alkoivat syksyllä 2014 ensin studiokuvauksilla Helsingissä ja sitten Lapissa. Kuvauspaikkoina olivat muun muassa Kolari ja Äkäslompolo. == Vastaanotto == Elokuvan maailmanensi-ilta oli Kolarissa Kino Ylläs -tapahtumassa 26. elokuuta 2015. Teatteriensi-iltansa se sai 30. syyskuuta 2015. Ensi-iltaviikonlopun jälkeen elokuvan oli käynyt katsomassa ennakkonäytökset mukaan lukien noin 104 000 katsojaa. Se oli Suomen katsotuin elokuva myös toisella esitysviikollaan, jonka jälkeen sen oli nähnyt noin 185 000 katsojaa. Vuoden 2015 loppuun mennessä elokuva keräsi yhteensä 379 000 katsojaa ollen vuoden toiseksi katsotuin kotimainen elokuva sekä vuoden viidenneksi katsotuin elokuva. == Jatko-osa == Helmikuussa 2016 julkistettiin tieto, että Napapiirin Sankarit-elokuvasarjaan kuvataan kolmas osa. Elokuvan näyttelijäkaartissa jatkavat ainakin Jussi Vatanen, Pamela Tola ja Kari Ketonen. Käsikirjoittajana on edellisten osien tapaan Pekko Pesonen, ja elokuvan ohjaa Tiina Lymi. Kuvausten oli määrä alkaa kesällä 2016. == TV- esitykset == Päivämäärä Kanava Katsojamäärä 9.9.2017 Nelonen 553 000 25.12.2017 Nelonen 203 000 15.9.2018 Nelonen 202 000 == Lähteet == == Aiheesta muualla == * Luokka:Vuoden 2015 suomalaiset elokuvat Luokka:Suomalaiset komediaelokuvat
Jaroslav Walter

Jaroslav Walter (6. tammikuuta 1939 Sobědraž – 20. kesäkuuta 2014 Bratislava, Slovakia) oli Tšekkoslovakiaa edustanut jääkiekkoilija, olympiamitalisti ja jääkiekkovalmentaja. Walter voitti Tšekkoslovakian jääkiekkomaajoukkueessa olympia- ja MM-pronssia Innsbruckista 1964 ja MM-pronssia Ruotsista 1963. Kummallakin turnauksella oli myös EM-arvo, ja Tšekkoslovakia voitti näistä pronssia.Olympics at Sports-Reference.comeliteprospects.com Walter kuoli bratislavalaisessa sairaalassa 20. kesäkuuta 2014, 75-vuotiaana.http://hokej.pravda.sk/ostatne/clanok/321527-smutna-sprava-pre- slovensky-hokej-zomrel-jaroslav-walter/ == Lähteet == * * Jaroslav Walter Bio, Stats and Results Olympics at Sports-Reference.com === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset jääkiekkovalmentajat Luokka:Tšekkoslovakialaiset olympiamitalistit Luokka:Vuonna 1939 syntyneet Luokka:Vuonna 2014 kuolleet
Sininen talo (Tuira)

Sininen talo on puolitoistakerroksinen puurakenteinen omakotitalo Tuiran kaupunginosassa Oulussa. Kirjailija ja kansatieteilijä Samuli Paulaharju asui talossa vuodesta 1919 kuolemaansa saakka helmikuuhun 1944. Talo on suojeltu valtioneuvoston päätöksellä 1990. Talon rakennusvuotta ei tunneta, mutta hirsikehikko lienee 1800–luvun lopulta. Paulaharju muutti toisen vaimonsa Jenny Paulaharjun kanssa taloon 1919, jolloin rakennuksessa oli kaksi kamaria ja pirtti. Taloa laajennettiin rakennusmestari E. Pukinkorvan suunnitelmien mukaan 1932, samalla sitä käännettiin tien kanssa samansuuntaiseksi. Samuli Paulaharjun kuoleman jälkeen hänen vaimonsa asui talossa vielä kaksikymmentä vuotta, kuolemaansa vuoteen 1964 asti. Paulaharjujen jälkeen rakennuksessa sijaitsi Sininen talo -niminen ruokaravintola vuosina 1972–1984. Vuonna 1986 taloon avattiin antikvariaatti Kirjakulma. Antikvariaatin lopetettua 2000–luvun alussa talo on palautunut asumiskäyttöön. Ulkoasultaan, huonejaoltaan ja kiinteältä sisustukseltaan talo on pääpiirteissään säilynyt Paulaharjujen aikaisessa asussaan. == Lähteet == == Aiheesta muualla == * Luokka:Oulun asuinrakennukset Luokka:Tuira Luokka:Samuli Paulaharju
Clara Schroth

Clara Marie Schroth-Lomady (5. lokakuuta 1920 Philadelphia, Pennsylvania – 7. kesäkuuta 2014 Carlisle, Pennsylvania) oli yhdysvaltalainen telinevoimistelija ja olympiamitalisti. Schroth voitti Yhdysvaltain joukkueessa joukkuekilpailun olympiapronssia Lontoossa 1948. Hän kilpaili myös Helsingissä 1952, missä sijoittui yksilökilpailuissa parhaimmillaan permannolla 26:nneksi. Yhdysvaltojen mestaruuksia Schroth voitti vuosien 1941–1952 välillä 38 kappaletta sisältäen muun muassa kymmenen mestaruuden putken puomilla vuosina 1941–1951.Olympics at Sports-Reference.com Vuonna 1951 Schroth avioitui Wendell Lomadyn kanssa, ja he saivat neljä lasta. Schroth-Lomady kuoli 93-vuotiaana 7. kesäkuuta 2014 kotonaan Pennsylvanian Carlislessa.https://usagym.org/pages/post.html?PostID=14325&prog;=h == Lähteet == * Clara Schroth-Lomady Bio, Stats and Results Olympics at Sports- Reference.com === Viitteet === Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Vuonna 1920 syntyneet Luokka:Vuonna 2014 kuolleet
P-Klooribentsoehappo

p-Klooribentsoehappo eli 4-klooribentsoehappo (C7H5ClO2) on orgaaninen yhdiste ja bentsoehapon kloorattu johdannainen. Yhdistettä käytetään orgaanisissa synteeseissä valmistettaessa muun muassa sienimyrkkyjä, rikkaruohomyrkkyjä, lääkkeitä ja väriaineita. Aine on isomeerinen o- ja m-klooribentsoehappojen kanssa. == Ominaisuudet == Huoneenlämpötilassa p-klooribentsoehappo on väritöntä tai valkoista kiteistä ainetta. Yhdiste ei liukene veteen, mutta liukenee moniin orgaanisiin liuottimiin. Yhdiste on heikko happo ja sen happovakion arvo on 1,05·10-4 mol/dm3. == Valmistus ja käyttö == p-Klooribentsoehappoa voidaan syntetisoida kahdella tavalla, joissa molemmissa lähtöaineena käytetään p-klooritolueenia. p-Klooritolueenin metyylisivuketju voidaan hapettaa karboksyyliryhmäksi, jolloin tuotteena muodostuu p-klooribentsoehappoa. Toinen tapa on sivuketjun klooraus katalyyttisesti ja muodostuva tuote p-klooribentsotrikloridi hydrolysoidaan p-klooribentsoehapoksi. p-Klooribentsoehaposta voidaan valmistaa lääkeaineita kuten enoksimonia ja fenofibraattia ja muita yhdisteitä kuten nitraamalla saatavaa 4-kloori-3-nitrobentsoehappoa, väriaineita kuten Pigment Red 254, sienimyrkkyjä ja esterijohdannaisia, joita käytetään rikkaruoho- ja tuhohyönteismyrkkyinä. == Lähteet == == Aiheesta muualla == * *DrugBank: 4-Chlorobenzoic Acid *Kyoto Encyclopedia of Genes and Genomes (KEGG): 4-Chlorobenzoate *ChemBlink: 4-Chlorobenzoic acid Luokka:Bentsoehapot Luokka:Klooribentseenit
Kawagoe

Kawagoe () on kaupunki Saitaman prefektuurissa Kantōn alueella Honshūn saarella Japanissa. Se sijaitsee prefektuurin eteläosassa pääkaupungin Saitaman länsipuolella ja Tokion metropolin pohjoispuolella. Kaupungissa on 349 146 asukasta (vuonna 2014), ja sen pinta-ala on 109,16 neliökilometriä. Kawagoe on valittu yhdeksi Japanin ydinkaupungeista. Kawagoe sijaitsee vain muutaman kymmenen kilometrin päästä Tokiosta ja toimii siten Tokion nukkumalähiönä. Se on kuitenkin myös paikallisesti ja historiallisesti merkittävä kauppakaupunki ja liikenteellinen keskus. Kawagoe sai kaupunkioikeudet vuonna 1922, ensimmäisenä Saitaman prefektuurissa. Kaupunki tunnetaan lempinimellä ”pikku-Edo” (), ja siellä onkin säilynyt runsaasti Edo- kauden rakennuksia. == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Chandler Parsons

Chandler Parsons (s. 25. lokakuuta 1988 Casselberry, Florida) on yhdysvaltalainen koripalloilija, pelipaikaltaan pieni laitahyökkääjä. Hän on edustanut NBA-liigassa Houston Rocketsia, Dallas Mavericksia, Memphis Grizzliesiä ja kesästä 2019 alkaen Atlanta Hawksia. Parsons varattiin vuoden 2011 NBA:n varaustilaisuudessa vasta toisella kierroksella, tilaisuuden 38. pelaajana. Ennen ammattilaisuraansa hän pelasi yliopistokoripalloa maineikkaassa Floridan yliopistossa. Parsons loukkaantui vakavasti auto- onnettomuudessa 20. tammikuuta 2020 saaden aivovamman ja välilevypullistuman. Lisäksi hänen olkanivelensä meni sijoiltaan ja nivelen rustorengas repeytyi. Hänen uransa koripalloilijana saattaa päättyä onnettomuuteen. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Valtteri Mäkäläinen

Valtteri Mäkäläinen (s. 27. toukokuuta 1992) on suomalainen koripalloilija. Lahden NMKY:n kasvatti Mäkäläinen pelasi miesten SM-sarjaa kasvattajaseuransa edustusjoukkueessa Namika Lahdessa vuosina 2009–2014 ja ajoittain sen reservijoukkueessa. Maaotteluita hänelle kertyi A-nuorissa yksi, B-nuorissa kaksi ja alle 20-vuotiaissa kaksi kappaletta.baskethotel.fi Mäkäläinen lopetti uransa 21-vuotiaana kauden 2013–2014 jälkeen. Hän kärsi urallaan polviensa, selkänsä ja nilkkojensa loukkaantumisista sekä sydämen rytmihäiriöistä, ja fysioterapeutit varoittivat häntä uhkaavasta nivelrikosta.http://www.ess.fi/urheilu/urheilu-uutiset/2014/05/02/ura- ohi-21-vuotiaana?ref=ece_frontpage-section-teaser-groupSection-carousel Talven 2014–2015 hän harjoitteli opiskelukaupunkinsa seuran Oulun NMKY:n mukana, ja siirtorajan umpeutuessa hän liittyi joukkueeseen tehden näin paluun kilpakentille I-divisioona A:ssa.http://www.basket.fi/uutiset/kaikki_uutiset/?x122462=29813264http://www.ynni.fi/ynni- kiinnitti-makalaisen/ Mäkäläisen veljet Vesa Mäkäläinen ja Ville Mäkäläinen ovat myös pääsarjatason koripalloilijoita. == Lähteet == * Valtteri Mäkäläinen baskethotel.com === Viitteet === Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Ana Šimić

Ana Šimić (s. 5. toukokuuta 1990) on kroatialainen korkeushyppääjä. Šimić sai pronssia Zürichin EM-kilpailuissa 2014 ennätyksellään 199 cm. Pekingin MM- kilpailuissa 2015 hän oli yhdeksäs, Belgradin EM-hallikilpailuissa 2017 seitsemäs, Berliinin EM-kilpailuissa 2018 kymmenes ja Dohan MM-kilpailuissa 2019 seitsemäs. Šimić karsiutui loppukilpailusta olympialaisissa Lontoossa 2012, Rio de Janeirossa 2016 ja Tokiossa 2021, MM-kilpailuissa Moskovassa 2013 ja Lontoossa 2017, EM-kilpailuissa Barcelonassa 2010, Helsingissä 2012 ja Amsterdamissa 2016, sisäratojen MM-kilpailuissa Istanbulissa 2012 ja Sopotissa 2014 sekä sisäratojen EM-kilpailuissa Pariisissa 2011, Göteborgissa 2013 ja Glasgow'ssa 2019. Šimić sai Välimeren kilpailuissa hopeaa 2013 ja oli kolmas maanosien cupissa 2014. Hän on voittanut yhden Timanttiliigan osakilpailun Shanghaissa toukokuussa 2014. == Lähteet == * * http://www.diamondleague.com/athletes/14263731.htm * Luokka:Kroatialaiset korkeushyppääjät Luokka:Vuonna 1990 syntyneet Luokka:Elävät henkilöt
The Sunshine Underground

The Sunshine Underground on englantilainen indie rock -yhtye, joka perustettiin vuonna 2000. Yhtyeen jäsenet nimesivät yhtyeen The Chemical Brothers -yhtyeen kappaleen mukaan. Vuonna 2006 yhtye julkaisi ensimmäisen kokopitkän albuminsa, Raise the Alarm. Toisen albuminsa, nimeltään Nobody's Coming to Save You, yhtye julkaisi vuonna 2010 ja omaa nimeään kantavan kolmannen albuminsa vuonna 2014. == Albumit == * Raise the Alarm (2006) * Nobody's Coming to Save You (2010) * The Sunshine Underground (2014) * Luminescent (2016) == Lähteet == == Aiheesta muualla == * Viralliset sivut Luokka:Brittiläiset indie rock -yhtyeet
Joonas Koskela

Joonas Koskela (s. 24. huhtikuuta 1990 Kotka) on suomalainen meteorologi, joka on työskentellyt Yleisradiolla 2013-2022. Tammikuusta 2023 hän on ollut MTV:n meteorologi. Hän on opiskellut fysiikkaa ja meteorologiaa Helsingin yliopistossa. Varusmiespalveluksen jälkeen Koskelan tavoitteena oli opiskella sähkötekniikan diplomi-insinööriksi, mutta sen sijaan hänet valittiin todistusvalinnassa Helsingin yliopiston matemaattis-luonnontieteelliseen tiedekuntaan. Opintosuunnista ilmakehän ilmiöt kiinnostivat häntä eniten. Ukkosta hän on rakastanut lapsuudesta asti, ja myös muut sään ääri-ilmiöt kiehtovat häntä. Pro gradu -työssään Koskela käsitteli ukkosen voimakkuuden luokittelua. Koskela on selittänyt julkisuudessa näkemyksiään, miksi eri sääennustajat antavat toisinaan varsin erilaisia tulkintoja. Koskela asuu Vantaalla aviopuolisonsa ja tyttärensä kanssa. Hän harrastaa moottoripyöräilyä ja biljardia, jota pelaa kilpatasolla. Kouluaikoinaan Koskela kilpaili myös yleisurheilussa, jossa hänen lajeinaan olivat pituushyppy, kolmiloikka ja 100 metrin juoksu. == Lähteet == == Aiheesta muualla == * * * * * Luokka:Suomalaiset televisiokasvot Luokka:Suomalaiset meteorologit Luokka:Vuonna 1990 syntyneet Luokka:Elävät henkilöt
Deorro

Erick Orrosquiesta (s. 30. elokuuta 1991), taiteilijanimeltään Deorro, on yhdysvaltalainen musiikkituottaja ja DJ. Hän aloitti DJ-uransa 14-vuotiaana tehden paikallisia keikkoja, ja ollessaan 17-vuotias hän oli jo tuottanut omia kappaleitaan. Hän tuli kuuluisaksi SoundCloudin kautta ja hänen keikkansa myytiin loppuun Australiassa, kun hän esiintyi vielä nimellä Ton!c. Toukokuussa 2014 hän ilmoitti pitävänsä taukoa DJ-tehtävistä ja keskittyvänsä musiikin tuottamiseen ja perheeseensä. Suomessa hän on esiintynyt Weekend Festival -tapahtumassa 16. elokuuta 2014. Deorron kansainvälisesti menestynein kappale on toukokuussa 2014 julkaistu "Five Hours", joka saavutti tanssilistan ykkössijan Puolassa. == Diskografia == === Singlet === *"Yee" (2013) *"Flashlight" (mukana R3hab) (2014) *"Five Hours" (2014) *"Rambo" (mukana J-Trick) (2014) *"Perdóname" (mukana DyCy ja Adrian Delgado) (2014) *"READY!" (mukana MAKJ) (2014) *"Five More Hours" (mukana Chris Brown) (2015) *"Haters" (mukana Will Sparks) (2015) *"Wild Like The Wind" (2019) *"All This Time" (2019) == Esiintymiset Suomessa == * 16. elokuuta 2014 – Weekend Festival, Helsinki == Lähteet == == Aiheesta muualla == * Viralliset sivut Luokka:Yhdysvaltalaiset elektronisen musiikin artistit Luokka:Yhdysvaltalaiset DJ:t Luokka:Elävät henkilöt Luokka:Vuonna 1991 syntyneet
Air Somalia

Air Somalia (ICAO: RSM) on yksityisessä omistuksessa oleva lentoyhtiö Somaliassa. Se on perustettu vuonna 2001 ja sen päämaja sijaitsee Mogadishussa. Yhtiö sai toiminnastaan kritiikkiä jo huhti–toukokuussa 2001, kun sen koneet lensivät epävakaan ja turvattoman Somalian ilmatilassa ja laskeutuivat itsenäisessä asemassa olevan Somalimaan pääkaupungin Hargeisan kentälle. == Lähteet == Luokka:Kansalliset lentoyhtiöt Luokka:Somalialaiset lentoyhtiöt
Nevio de Zordo

Nevio de Zordo (11. maaliskuuta 1943 Cibiana di Cadore – 26. maaliskuuta 2014) oli italialainen rattikelkkailija, olympiamitalisti ja maailmanmestari. De Zordo saavutti olympiahopeaa neljän miehen kelkoista Sapporosta 1972. Innsbruckissa 1976 hän sijoittui kahden miehen kelkoissa 16:nneksi ja neljän miehen kelkoissa 11:nneksi. MM-kilpailuista de Zordo voitti kaksi kulta- ja kaksi hopeamitalia. Lisäksi hän voitti yhden Euroopan mestaruuden.Olympics at Sports-Reference.comhttp://www.fisi.org/node/54126 De Zordo kuoli 71-vuotiaana 26. maaliskuuta 2014. == Lähteet == * Nevio de Zordo Bio, Stats and Results Olympics at Sports-Reference.com === Viitteet === Luokka:Italialaiset rattikelkkailijat Luokka:Italialaiset olympiamitalistit Luokka:Vuonna 1943 syntyneet Luokka:Vuonna 2014 kuolleet
Venäjän keisarikunnan jalkapallomaajoukkue

thumb|245px|Venäjän joukkue vuoden 1912 olympialaisissa. Venäjän keisarikunnan jalkapallomaajoukkue oli jalkapallomaajoukkue, joka edusti Venäjän keisarikuntaa kansainvälisissä jalkapallokilpailuissa vuosina 1910–1914. == Historia == Venäjä pelasi ensimmäisen epävirallisen maaottelunsa vuonna 1910.Матчи Сборная России по футболу. Viitattu 21.6.2014. Venäjän jalkapalloliitto perustettiin tammikuussa 1912 ja myöhemmin samana vuonna se hyväksyttiin myös Kansainvälisen jalkapalloliiton FIFA:n jäseneksi. Ensimmäisen virallisen maaottelunsa Venäjä pelasi Tukholman olympialaisissa vuonna 1912.Football in Russia Viitattu 21.6.2014. Joukkue selvisi luovutusvoiton ansioista suoraan toiselle kierrokselle, jossa se hävisi Suomelle maalein 2–1. Venäjä hävisi myös olympiaturnauksen toisen ottelunsa ja sijoittui lopulta kahdeksanneksi. Jalkapallotoiminta Venäjällä keskeytyi lähes kokonaan ensimmäisen maailmansodan aikanaHistory of Russian Football The Premier Site for Russian Culture. Viitattu 21.6.2014. ja Venäjän keisarikunnan jalkapallomaajoukkue pelasi viimeisen maaottelunsa heinäkuussa 1914 Norjaa vastaan. Yhteensä Venäjä pelasi neljän vuoden aikana kahdesan epävirallista ja kahdeksan virallista maaottelua. Ainoat voittonsa se otti kahdessa ensimmäisessä epävirallisessa ottelussaan Böömiä vastaan. Keisarillisen Venäjän jalkapalloliitto lopetti toimintansa vuonna 1917 Venäjän vallankumouksen johdosta ja maan kansainvälinen jalkapallotoiminta käynnistyi uudelleen 1920-luvulla Neuvostoliiton maajoukkueen myötä. Sen seuraajaksi perustettiin Itsenäisten valtioiden yhteisön jalkapallomaajoukkue tammikuussa 1992 ja lopulta vielä samana vuonna nykyinen Venäjän jalkapallomaajoukkue. == Valmentajat == * Georges Duperron (1910–1913) * Robert Fulda (1914) == Tilastoja == === Viralliset ottelut === Päivämäärä Paikkakunta Vastustaja Tulos Huom. 30\. kesäkuuta 1912 Tukholma 1–2 kesäolympialaiset 1912 1\. heinäkuuta 1912 Tukholma 0–16 kesäolympialaiset 1912 3\. heinäkuuta 1912 Tukholma 1–2 ystävyysottelu 14\. heinäkuuta 1912 Moskova 0–12 ystävyysottelu 4\. toukokuuta 1913 Moskova 1–4 ystävyysottelu 14\. syyskuuta 1913 Moskova 1–1 ystävyysottelu 5\. heinäkuuta 1914 Tukholma 2–2 ystävyysottelu 12\. heinäkuuta 1914 Kristiania 1–1 ystävyysottelu === Maalintekijät === *Vasili Zhitarev, 4 *Vasili Butusov, 1 *Aleksandr Krotov, 1 *Valentina Sisojev, 1 == Lähteet == Luokka:Entiset jalkapallomaajoukkueet jalkapallomaajoukkue Luokka:Venäjän jalkapallo
Robert Billingham

Robert Iain Colin "Bob" Billingham (10. joulukuuta 1957 Hammersmith, Yhdistynyt kuningaskunta – 30. maaliskuuta 2014 Grass Valley, Kalifornia) oli yhdysvaltalainen kilpapurjehtija, olympiamitalisti ja maailmanmestari. Billingham voitti Yhdysvaltain joukkueessa Soling-luokan olympiahopeaa Soulissa 1988.Olympics at Sports-Reference.com Billingham voitti eri veneluokissa yhteensä viisi maailmanmestaruutta. Hän kuoli pitkän syövän sairastamisen jälkeen kotonaan Kaliforniassa 56-vuotiaana 30. maaliskuuta 2014.http://www.tradeonlytoday.com/2014/04/industry-mourns-olympic-americas- cup-sailor/ == Lähteet == * Bob Billingham Bio, Stats and Results Olympics at Sports-Reference.com === Viitteet === Luokka:Yhdysvaltalaiset kilpapurjehtijat Luokka:Yhdysvaltalaiset olympiamitalistit Luokka:Vuonna 1957 syntyneet Luokka:Vuonna 2014 kuolleet